|  |  |
| --- | --- |
| logo-2004_zeleniIŽ natpis dole  |  minpo_logo_dopisi \\pu-dc-05\dokumenti$\ikalac\Desktop\p.png    |

Pula, 17. veljače 2014.

**Predmet**: **Poziv na dvodnevnu radionicu „PRIPREMA EU PROJEKATA“**

 Poštovani,

**Istarska razvojna agencija (IDA) d.o.o.** u suradnji s Istarskom županijom, Ministarstvom poduzetništva i obrta i Gradom Porečom poziva Vas na radionicu na temu **„PRIPREMA EU PROJEKATA“ koja** će se održati prema sljedećem rasporedu:

1. **srijeda, 26.2.2014.** od 09:00 do 16:00 sati – **UVOD U FONDOVE EU I MOGUĆNOST ZA FINANCIRANJE EU FONDOVIMA**
2. **četvrtak, 27.2.2014.** od 09:00 do 16:00 sati – **IZRADA PROJEKATA**

Mjesto događanja: Pučko otvoreno učilište Poreč, Aldo Negri 5 (nasuprot IKB-a, u prolazu prema dućanima, 2. kat, učionica br.6)

**Glavni ciljevi** radionice jesu naučiti nešto više o funkcioniranju sustava EU fondova u Hrvatskoj i o tome kako će funkcionirati sustav u strukturnim fondovima u uvjetima članstva u EU, o metodama upravljanja projektnim ciklusom, razumijevanju logičke matrice, savladavanju izrade projektne aplikacije te izradi detaljnog proračuna projekta.

Radionicu će voditi Ana Fresl koja je završila Ekonomski fakultet i Executive MBA program u poslovnoj školi Cotrugli. Svoje znanje i iskustvo u području EU fondova i projekata stekla je u 5 godina rada u Središnjoj agenciji za financiranje i ugovaranje programa i projekata Europske unije, prvoj upravi za upravljanje EU fondovima u RH. U SAFU je kao Project manager samostalno vodila preko 50 projekata, a kao voditeljica odjela upravljala timom od 10 voditelja projekata i portfeljem odjela od preko 200 projekata. Veliko iskustvo u provedbi EU projekata temelji na odobrenju više od 100 projektnih proračuna za potpisivanje ugovora, više od 80 projektnih izvještaja i niza dokumenata javne nabave. Česta je govornica na najvažnijim konferencijama koje se dotiču EU fondova.

**Radionica je besplatna** za sve sudionike, a **prijava je obavezna** zbog bolje organizacije te ograničenog broja sudionika. Prijaviti se može **jedna osoba po poduzeću/obrtu** zbog bolje kvalitete predavanja i uključivanja više različitih poduzeća/obrta. **Broj polaznika** **radionice** **ograničen je na** **30,** a odabir polaznika vršit će se prema sljedećim kriterijima:

* dvodnevna radionica namijenjena je poduzetnicima i obrtnicima u fazi rasta i razvoja koji imaju neke konkretnije projektne ideje u njihovom segmentu poslovanja te koji su spremni tijekom radionice interaktivno sudjelovati u raspravi i timskoj razradi projektnih prijedloga
* prednost pri odabiru polaznika radionice imat će proizvodne i ICT djelatnosti
* program dvodnevne radionice nije djeljiv te su odabrani polaznici radionice obvezni aktivno sudjelovati u oba dana treninga

Ukoliko ste zainteresirani, molimo Vas da prijavu izvršite na telefon 052/381-900 ili da ispunjeni prijavni obrazac pošaljete na fax 052/381-905 ili na e-mail ivana.kalac@ida.hr **najkasnije do ponedjeljka, 24. veljače 2014. godine.**

U privitku Vam dostavljamo prijavnicu te sadržaj radionice.

Za sve dodatne informacije slobodno nam se obratite.

S poštovanjem,

 dr.sc. Boris Sabatti, v.r.

direktor





|  |
| --- |
| Sjedište: Mletačka 12 (4. kat), 52100 Pula |
| Tel. +385 (0)52 381 900; fax 381 905 | OIB: 90084809413 |
| e-mail: ida-uprava@ida.hr | ŽR: 2407000-1118013783 |
| http://www.ida.hr | Temeljni kapital: 17.044.000,00 Kn |